als_Latn dik_Latn sag_Latn
Humbja me Dortmundin pas goditjes së 11-metërshave në gjysmëfinalen e Kupës së Gjermanisë rezultoi fatale për Bayernin e Mynihut, pasi skuadra e Guardiolës përvec se u eliminua nga kompeticioni i dytë më i rëndësishëm në Gjermani humbi për arsye dëmtimi edhe dy lojtarë të rëndësishëm si Arjen Robben dhe Robert Lewandowski, gjithsesi në kampin bavarez pavarisht mungesave besojnë te një kualifikim i mundshëm ndaj Barcelonës në gjysmëfinalet e Championsit. Xabi Alonso i cili e njeh shumë mirë skuadrën blaugrana, pasi për disa vite ka qenë pjesë e Realit Madridit në një prononcim për mediat e pranoi se Barcelona është favorite në këtë përballje por ndërkohë shtoi se katalanasit duhet ta vërtetojnë në fushën e blertë dicka të tillë.
” Ndeshjet ndaj Barcelonës janë gjithmonë të vështira sidomos ato që luhen në Camp Nou. Unë personalisht kam një motivim ekstra për këto dy sfida pasi më herët kam mbajtur veshur fanellën e Realit, rivalit më të madh të Barcës. Mungesat e shumta që kemi e bëjnë Barcelonën favorite por unë kam besim se mund të kualfikohemi në finale. Katalanasit duhet ta tregojnë në fushë forcën e tyre”.
Nëse Bayerni kualifikohet në finalen e madhe të Berlinit, Xabi Alonso ka një dëshirë dhe ajo është të përballet me ish skuadrën e tij.
” Një finale ndaj Realit të Madridit do të ishte dicka fantastike për mua. Ka shumë mundësi që kjo gjë të ndodhë edhe pse më parë ne duhet të eliminojmë Barcelona ndërsa ata Juventusin”.
als_Latn als_Latn als_Latn als_Latn